stanford-oval/wikipedia huggingface dataset:
Asen Zlatev

| Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Mitalit> Maa:   Bulgaria.Miesten painonnosto. Olympialaiset  | Maa:   Bulgaria> Miesten painonnosto. |
| --- | --- | --- | --- |
|  Kultaa | Moskova 1980 | 75 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Ljubljana 1982 | 82,5 kg |  |
|  Kultaa | Sofia 1986 | 82,5 kg |  |
|  Hopeaa | Lille 1981 | 82,5 kg |  |
|  Hopeaa | Moskova 1983 | 82,5 kg |  |
|  Hopeaa | Södertälje 1985 | 82,5 kg |  |
|  Pronssia | Ostrava 1987 | 82,5 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 1980 | 75 kg |  |
|  Kultaa | Ljubljana 1982 | 82,5 kg |  |
|  Kultaa | Vittorio 1984 | 82,5 kg |  |
|  Kultaa | Katowice 1985 | 82,5 kg |  |
|  Kultaa | Reims 1987 | 82,5 kg |  |
|  Hopeaa | Lille 1981 | 82,5 kg |  |
|  Hopeaa | Moskova 1983 | 82,5 kg |  |
|  Hopeaa | Karl-Marx-Stadt 1986 | 82,5 kg |  |
Asen Zlatev (bulg. Асен Златев, s. 23. toukokuuta 1960 Plovdiv, Bulgaria) on entinen bulgarialainen painonnostaja ja olympiavoittaja.
Zlatev voitti kultaa Moskovan 1980 olympialaisissa alle 75-kiloisten sarjassa maailmanennätystuloksella 360 kg. Hän nosti tempauksessa 160 kg ja työnnössä maailmanennätyksen 200 kg.
Zlatev voitti maailmanmestaruuden alle 82,5-kiloisten sarjassa vuosina 1982 ja 1986. Hän voitti Euroopan-mestaruuden alle 75-kiloisissa vuonna 1980 sekä alle 82,5-kiloisissa vuosina 1982, 1984, 1985 ja 1987. Lisäksi hän saavutti yhteistuloskilpailussa kolme MM-hopeaa, yhden MM-pronssin sekä kolme EM-hopeaa vuosina 1981–1987.
Zlatev teki urallaan 13 maailmanennätystä: neljä tempauksessa, neljä työnnössä ja viisi yhteistuloksessa.
Arvi Liimatainen

Arvi Liimatainen (31. elokuuta 1949 Jyväskylä – 19. toukokuuta 2018 Vancouver) oli kanadansuomalainen, myös Yhdysvalloissa työskennellyt tv- ja elokuva-tuottaja. Hän on tuottanut muun muassa elokuvan Bye Bye Blues vuonna 1989.
Aiheesta muualla

http://www.imdb.com/name/nm0510113/
Asenne

Asenne on suhtautumistapa, joka eri yhteyksissä voi tarkoittaa mm. seuraavia asioita:
asenne psykologiassa, johonkin sosiaalisesti merkitykselliseen kohteeseen liittyvä myönteinen tai kielteinen suhtautumistapa
kieliasenne, suhtautuminen joko eri kieltä tai saman kielen murteita käyttäviä ihmisiä kohtaan
asenne filosofiassa:
esteettinen asenne
tiedollinen asenne
Of Skins and Heart

| Of Skins and Heart The Church |
| --- | --- | --- |

Studioalbumin tiedot
 Äänitetty : syys-marraskuu 1980
 Julkaistu: 13. huhtikuuta 1981
 Tuottaja(t): Chris Gilbey, Bob Clearmountain
 Tyylilaji: Vaihtoehtorock, post-punk,  uusi aalto
 Kesto: 39.50
 Levy-yhtiö: EMI
Thu Churchin muut julkaisut
|   | Of Skins and Heart 1981 | The Blurred Crusade 1982 |
Singlet albumilta Of Skins and Heart
 ”She Never Said” Julkaistu: 13. marraskuuta1980  ”The Unguarded Moment” Julkaistu: 14. maaliskuuta 1981  ”Tear it All Away” Julkaistu: 13. heinäkuuta 1981
Of Skins and Heart on The Churchin debyyttialbumi, joka julkaistiin 13. huhtikuuta 1981.
Kappaleet

For a Moment We're Strangers – 3.57
Chrome Injury – 4.01
The Unguarded Moment – 4.12
Memories in Future Tense – 4.46
Bel-Air – 3.57
Is This Where You Live – 7.40
She Never Said – 3.16
Fighter Pilot...Korean War – 4.29
Don't Open the Door to Strangers – 3.32
Kokoonpano

Steve Kilbey – laulu, basso, koskettimet
Peter Koppes – kitara, slide-kitara, taustalaulu
Marty Willson-Piper – sähkökitara, akustinen kitara, taustalaulu
Nick Ward – rummut, lyömäsoitin, taustalaulu
Richard Ploog – rummut & lyömäsoitin kappaleissa "Too Fast for You", "Tear It All Away" & "Sisters"
Of Mice and Men (kappale)

| ”Of Mice and Men” Megadeth |
| --- | --- | --- |

Singlen tiedot
 Albumilta: The System Has Failed
 Äänitetty : 2004
 Julkaistu: 2004
 Tuottaja(t): Jeff Balding Dave Mustaine
 Tyylilaji: heavy metal
 Kesto: 04.05
 Levy-yhtiö: Sanctuary
Megadethin muut singlet
| ”Die Dead Enough” 2004 | ”Of Mice and Men” 2004 | ”The Scorpion” 2005 |
Of Mice and Men on Megadethin kappale, joka on julkaistu vuonna 2004. Kappale on yhtyeen toinen singlejulkaisu albumilta The System Has Failed, joka julkaistiin 14. syyskuuta 2004.
Kappaleet

Of Mice and Men – 4.05
Kokoonpano

Dave Mustaine – laulu, kitara
Chris Poland – kitara
Jimmie Lee Sloas – bassokitara
Vinnie Colaiuta – rummut
Arthur Lydiard

Lydiard palkintopallilla Uudessa Seelannissa 1949
Arthur Leslie Lydiard (6. heinäkuuta 1917 Auckland, Uusi-Seelanti – 11. joulukuuta 2004 Texas, Yhdysvallat) oli uusiseelantilainen kestävyysjuoksija ja myöhemmin paljon Suomessakin vaikuttanut ja huomiota herättänyt kestävyysjuoksuvalmentaja.
Aktiiviurheilu-ura

Hän osallistui Kansainyhteisön kisoja edeltäneeseen Brittiläisen imperiumin kisoihin Aucklandissa vuonna 1950  maratonjuoksussa ja saavutti 12. sijan ajalla 2.54.51.
Valmennus

Arthur Lydiardin esikuvia valmennuksessa olivat australialainen Percy Cerutty, suomalainen Paavo Nurmi ja unkarilainen Mihály Iglói. Lydiardin oppilaita olivat muun muassa olympiakisoissa menestyneet Peter Snell, Murray Halberg ja Dick Quax. Lydiardin valmennusfilosofiaan kuului erityisesti anaerobinen harjoittelu sekä intervalliharjoittelu. Lydiardia arvosteltiin myös ylikuntoa aiheuttavista kovista treenausmetodeistaan.
Suomeen Lydiard saapui urheilujohtaja Jukka Uunilan kutsumana vuonna 1967. Suomessa Lydiard saavutti menestystä ja suosiota osallistumalla muun muassa Lasse Virenin, Pekka Vasalan ja Juha Väätäisen valmennukseen. Väätäisen kanssa hänellä oli yhteistyötä jo 1960-luvulla. Toisaalta häntä kunnioitettiin hölkkäinnostuksen vahvana esiintuojana.
Arthur Lydiard on palkittu arvonimillä ansioistaan valmennustyössä. Hän kuului Uuden-Seelannin ritarikuntaan ja Brittiläisen imperiumin ritarikuntaan sekä Suomen Valkoisen Ruusun ritarikuntaan.
Arthur Lydiard oli kolmesti aviossa; hänen toinen puolisonsa oli suomalainen telinevoimistelija Eira Lehtonen.
Nimetönriipi

| Nimetönriipi |
| --- | --- |
Valtiot:  Suomi
Paikkakunta:  Pello
Koordinaatit:  66°38′24″N, 24°14′32″E
Vesistöalue ja valuma-alueen tietoja
Laskujoki:  suo-oja 
Järvinumero:  67.933.1.001
Mittaustietoja
Pinnankorkeus:  177,7 m  
Rantaviiva:  0,481 km  
Pinta-ala:  1,384 ha  
Saaria:  ei saaria 
 fiNimetönriipi 
Nimetönriipi  on Lapissa Pellossa Koutuksen kylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Koutusjoen valuma-alueeseen (67.933) se kuuluu. Lammen vedenpinnan korkeus on 177,7 metriä mpy.
Odota mua

| Odota mua Anna Eriksson |
| --- | --- | --- |

Studioalbumin tiedot
 Julkaistu: 1999
 Tyylilaji: iskelmä
 Kesto: 44.26
 Levy-yhtiö: Suomen Mediamusiikki
Listasijoitukset
  6.
Anna Erikssonin muut julkaisut
| Anna joulu 1998 | Odota mua 1999 | Kun katsoit minuun 2001 |
Odota mua on suomalaisen iskelmälaulajan Anna Erikssonin kolmas albumi, joka julkaistiin vuonna 1999. Se nousi Suomen virallisen listan sijalle 6, ja pysyi listalla yhteensä 11 viikkoa. Albumi on myynyt platinalevyn oikeuttavan määrän.
Kappaleet

Rakkautta tää on vain – 3.35
Ilta yöhön kuljettaa – 3.26
Odota mua – 3.32
Mitä jää – 3.56
Olen kaunis – 3.26
Sisälläin polttaa – 3.02
Sumujen ilta – 3.26
Paratiisin tie – 4.09
Sinä olet taivas – 3.55
Tanssin vaan – 3.43
Muukalainen – 3.39
Kesä yhdessä – 3.55
Muusikoita

Vesa Anttila – kitarat (5)
Anssi Nykänen – rummut (1, 5)
Harri Rantanen – bassokitara (1, 5)
Aiheesta muualla

Odota mua discogs.com -sivustolla
Nimi on enne

| Nimi on enne Kuningasidea |
| --- | --- | --- |

Studioalbumin tiedot
 Julkaistu: 5. syyskuuta 2014
 Formaatti: CD, LP, digitaalinen
 Tyylilaji: pop, reggae
 Kesto: 43.04
 Levy-yhtiö: Warner Music Finland
Listasijoitukset
  Suomen virallinen lista: 11.
Kuningasidean muut julkaisut
| On uusi aika 2012 | Nimi on enne 2014 | Kuningasidea 2018 |
Singlet albumilta Oma pää
 ”Oma pää” Julkaistu: 7. kesäkuuta 2013  ”Pohjolan tuulet” Julkaistu: 16. toukokuuta 2014
Nimi on enne on Kuningasidea-yhtyeen 5. syyskuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 11:nneksi.
Albumilla oleva ”Oma pää” -kappale julkaistiin singlenä jo kesäkuussa 2013. Albumin virallinen ensimmäinen single ”Pohjolan tuulet” julkaistiin kuitenkin vasta 16. toukokuuta 2014. Kappale menestyi etenkin radiosoitossa, sillä se oli kesällä 2014 viisi peräkkäistä viikkoa radioiden soitetuin kappale.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Nimi on enne | Kuningasidea | 4.40 |  |  |  |  |  |  |
| 2. | Oma pää | Kuningasidea | 3.23 |  |  |  |  |  |  |
| 3. | Apostolinmiekka | Kuningasidea | 4.12 |  |  |  |  |  |  |
| 4. | Yksin Pariisiin | Kuningasidea | 2.48 |  |  |  |  |  |  |
| 5. | Pohjolan tuulet | Kuningasidea | 3.19 |  |  |  |  |  |  |
| 6. | Perhe joka tuijottaa tuleen | Kuningasidea | 4.18 |  |  |  |  |  |  |
| 7. | Peilitalo | Kuningasidea | 4.34 |  |  |  |  |  |  |
| 8. | Seis maailma | Kuningasidea | 3.26 |  |  |  |  |  |  |
| 9. | Kuka pelkää kuolemaa | Kuningasidea | 3.45 |  |  |  |  |  |  |
| 10. | Vapaa kuin tuo kettu | Kuningasidea | 5.05 |  |  |  |  |  |  |
| 11. | Ystävänlaulu | Kuningasidea | 4.00 |  |  |  |  |  |  |
Arvostelut

Rumba:
Oskari Salo

| Oskari Salo> Henkilötiedot |
| --- | --- |
Syntynyt: 23. syyskuuta 1869 Pori
Kuollut: 27. maaliskuuta 1926 (56 vuotta) Helsinki
Ammatti:  näyttelijä
Näyttelijä
Aktiivisena:  1887–1926
Merkittävät roolit:  Daniel Hjort (Daniel Hjort) Johannes (Johannes)
Oskari Salo (23. syyskuuta 1869 Pori – 27. maaliskuuta 1926 Helsinki) oli suomalainen näyttelijä.
Elämä ja ura

Oskari Salon vanhemmat olivat työnjohtaja Johan Gustaf Pettersson ja Maria Westerlund. Salo erosi Porin lyseosta vuonna 1887 ja liittyi August Aspegrenin Suomalaiseen Kansanteatteriin, jossa hän oli kuusi vuotta. Vuonna 1893 hän siirtyi Suomalaiseen Teatteriin ja työskenteli siellä paitsi näyttelijänä, myös apulaisohjaajana ja kirjastonhoitajana aina kuolemaansa asti.
Salon keskeisiä näyttämötehtäviä olivat muun muassa Daniel Hjortin nimiosa, Johanneksen rooli Hermann Sudermannin samannimisessä tragediassa ja professori Oldendorff kappaleessa Sanomalehtimiehiä. Hän näytteli päärooleja niin ikään näytelmissä Pikkuhupakko ja Onnen tiet. Minna Canthin klassikkonäytelmässä Anna Liisa hän tulkitsi Johanneksen osan ja näytelmässä Pohjalaisia hänet nähtiin vallesmannin roolissa.
Arthur M. Schlesinger Jr.

Arthur M. Schlesinger Jr. 1960-luvun alussa.
Arthur Meier Schlesinger Junior (alk. Arthur Bancroft Schlesinger, 15. lokakuuta 1917 Columbus, Ohio Yhdysvallat –  28. helmikuuta 2007 New York City, New York) oli yhdysvaltalainen historioitsija ja yhteiskuntakriitikko ja kuului demokraattien vasemmistosiipeen. Hän tutki teoksissaan yhdysvaltalaisten poliittisten johtajien, kuten Franklin D. Rooseveltin, John F. Kennedyn, Robert Kennedyn ja Andrew Jacksonia ympärillä olleiden miesten liberalismia. Hän työskenteli presidentti John F. Kennedyn lehdistöavustajana.
Schlesinger kuului älymystöperheeseen, jossa historian arvostus oli perinteenä. Hänen isänsä Arthur Meier Schlesinger, Sr. oli myös historioitsija.
Schlesinger vaikutti merkittävästi liberaaliteoriaan ja oli intohimoinen Kennedy-tyylisen liberalismin puolestapuhuja. Häntä ihailtiin nokkeluudestaan, oppineisuudestaan ja omistautumisestaan liberalismin historian ja luonteen hahmotteluun. Hän toimi professorina ensin Harvardin yliopistossa ja sitten New Yorkin kaupunginyliopistossa.
Schlesinger oli mukana Yhdysvaltain poliittisessa keskustelussa aina viimeisiin vuosiinsa asti. Vuonna 2004 hän julkaisi viimeisen kirjansa, joka käsitteli George W. Bushin Irak-politiikkaa.
Schlesinger sai kahdesti urallaan Pulitzer-palkinnon. Vuonna 1946 hän sai palkinnon parhaasta historiankirjasta (The Age of Jackson) ja vuonna 1966 parhaasta elämäkerrasta (A Thousand Days). Lisäksi Schlesingerille on myönnetty National Book Award kahdesti. Hän oli tunnettu tehokkaasta työtahdistaan ja ehti kirjojen ohella kirjoittaa tuhansia lehtiartikkeleita.
Schlesinger kuoli 28. helmikuuta 2007 sydänkohtaukseen.
Teokset

Orestes A. Brownson: A Pilgrim's Progress, 1939
The Age of Jackson, 1945
The Vital Center: The Politics of Freedom, 1949
What About Communism?, 1950
The General and the President, and the Future of American Foreign Policy, 1951
The Crisis of the Old Order: 1919–1933 (The Age of Roosevelt, Vol. I), 1957
The Coming of the New Deal: 1933–1935 (The Age of Roosevelt, Vol. II), 1958
The Politics of Upheaval: 1935–1936 (The Age of Roosevelt, Vol. III), 1960
Kennedy or Nixon: Does It Make Any Difference?, 1960
The Politics of Hope, 1963
Paths of American Thought (ed. with Morton White), 1963
A Thousand Days: John F. Kennedy in the White House, 1965
The MacArthur Controversy and American Foreign Policy, 1965
Bitter Heritage: Vietnam and American Democracy, 1941–1966, 1967 (suom. 	 Katkera perintö, Tammi, 1968)
Congress and the Presidency: Their Role in Modern Times, 1967
Violence: America in the Sixties, 1968
The Crisis of Confidence: Ideas, Power, and Violence in America, 1969
The Origins of the Cold War, 1970
The Imperial Presidency, 1973
Robert Kennedy and His Times, 1978
Creativity in Statecraft, 1983
Cycles of American History, 1986
JFK Remembered, 1988
War and the Constitution: Abraham Lincoln and Franklin D. Roosevelt, 1988
Is the Cold War Over?, 1990
The Disuniting of America: Reflections on a Multicultural Society, 1991
A Life in the 20th Century, Innocent Beginnings, 1917–1950, 2000
War and the American Presidency, 2004
Palkinnot

Pulitzer Prize for History – teoksesta The Age of Jackson, 1946
National Book Award - teoksesta A Thousand Days, 1965
Pulitzer Prize for Biography - teoksesta A Thousand Days, 1966
National Book Award - teoksesta Robert Kennedy and His Times, 1979
National Humanities Medal 1998
Four Freedoms Award, 2003
Paul Peck Award, 2006
Nimetönlampi (Keuruu)

| Nimetönlampi |
| --- | --- |
Valtiot:  Suomi
Maakunnat:  Keski-Suomi, Pirkanmaa
Kunnat:  Keuruu, Virrat
Koordinaatit:  62°15′12″N, 24°10′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Lauttajärveen 
Järvinumero:  35.493.1.010
Mittaustietoja
Pinnankorkeus:  163,4 m  
Rantaviiva:  0,674 km  
Pinta-ala:  1,968 ha  
Saaria:  ei saaria 
 fiNimetönlampi 
Nimetönlampi  on Keski-Suomessa Keuruulla ja Virroilla Piilin kylän lähellä sijaitseva lampi.
Maantietoa

Lammen pinta-ala on 2,0 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 163,4 metriä mpy.
Apollonin temppeli (Aigina)

| Apollonin temppeli |
| --- | --- |
 Apollonin temppelin rauniot.
Sijainti:  Aíginan kaupunki, Aígina, Saaret, Attika, Kreikka
Koordinaatit:  37°45′1″N, 23°25′25″E
Rakennustyyppi:  kreikkalainen temppeli
Valmistumisvuosi:  noin 520–500 eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Apollonin temppeli oli antiikin aikainen Apollon-jumalalle omistettu kreikkalainen temppeli Aiginan kaupungissa Aiginan saarella Kreikassa. Sen arkeologinen kohde, joka tunnetaan myös nimellä Kolóna (Κολώνα, ”Pylväs”), sijaitsee nykyisen Aíginan kaupungin luoteispuolella.
Apollonin temppelin pylväs eli Kolóna.
Temppeli rakennettiin arkaaisella kaudella noin vuonna 520–500 eaa. Samalla paikalla on ollut jo aiemmin jonkinlainen varhaisempi pyhäkkö. Arkaainen temppeli oli omistettu Apollonille, jota kutsuttiin myös Apollon Delfinokseksi. Jumalan kunniaksi järjestettiin vuosittain Delfinion-kuussa kilpailut, joihin kuului juoksu vesiruukkuja kantaen. Roomalaisella kaudella temppelin paikalla oli linnoitus.
Temppeli sijaitsee pienellä kukkulalla antiikin Aiginan kaupungin arkeologisella alueella. Paikka on ollut kaupungin akropolis eli linnavuori jo mykeneläisellä ajalla. Temppeli edusti doorilaista tyyliä. Siinä oli 11 pylvästä pitkillä sivuilla ja kuusi pylvästä lyhyillä sivuilla, eli yhteensä 30 pylvästä. Temppelissä oli pronaos, naos eli cella sekä opisthodomos. Temppeli oli tehty paikallisesta huokoisesta hiekkakivestä. Päätykolmiot oli koristeltu paroslaisesta marmorista tehdyillä veistoksilla, jotka esittivät muun muassa amatsonomakhiaa. Temppelin eteläpuolella oli jonkinlainen porttirakennelma, kun taas pohjoispuolelta on löydetty muun muassa esihistoriallisen ajan hautoja.
Temppelistä on säilynyt vain yksi pylväs, josta paikka on saanut nykyisen nimensä. Pylväs oli osa temppelin takaosan opisthodomosta, ja sen säilyneen osan korkeus on noin kahdeksan metriä. Pylvään yläosa, mukaan lukien osa arkkitraavista, oli paikallaan ainakin vielä vuonna 1765. Kokonainen toinen pylväs oli pystyssä vielä vuonna 1802, jolloin se kaatui myrskyssä.
Temppelin raunioiden lähellä sijaitsee Aíginan arkeologinen museo.
Aiheesta muualla

Kuvia tai muita tiedostoja aiheesta Apollonin temppeli Wikimedia Commonsissa
Opastin

Opastin tarkoittaa seuraavia asioita:
rautatieopastin, rautatieliikenteen ohjauslaite
liikennevalo-opastin, tieliikenteen ohjauslaite
liikennemerkki, tieliikenteen ohjausmerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Opastin”, voi hakea sivunnimihaulla, laajalla sivunnimihaulla tai tekstihaulla.
Arvo Hyökyranta

Arvo Nestori Hyökyranta (2. heinäkuuta 1920 Kiikoinen – 24. heinäkuuta 2009) oli suomalainen pikajuoksija ja aitajuoksija. Hän edusti Porin Pyrintöä ja oli pituudeltaan 181 cm.
Hyökyranta kilpaili maaotteluissa vuosina 1945–1950. Hän voitti 400 metrin aitajuoksun maaottelukilpailun Oslossa 1948.
Hyökyranta voitti 400 metrin aitajuoksun Suomen-mestaruuden 1948, 1949 ja 1950 sekä saavutti hopeaa Bertel Storskrubbin jälkeen 1945, 1946 ja 1947. Hän voitti 200 metrin aitajuoksun Suomen-mestaruuden 1948 sekä saavutti 400 metrin juoksussa SM-hopeaa 1948 ja SM-pronssia 1946.
Hyökyranta teki 400 metrin aitajuoksuennätyksensä 54,1 Helsingissä 11. syyskuuta 1948. 110 metrin aitajuoksussa hänen ennätyksensä oli 15,8 (Uusikaupunki 5. syyskuuta 1954) ja 400 metrillä 49,8 (Tampere 19. elokuuta 1946). 800 metrin juoksussa Hyökyrannan ennätys oli 1.55,0 (TUL:n ennätys 1947).
Keilailussa Hyökyranta saavutti mestariluokan. Hän toimi TUL:n yleisurheiluvalmennusvaliokunnassa, Pyrinnön johtokunnassa ja yleisurheilujaostossa. Ammatiltaan Hyökyranta oli kauppias. Hän harrasti teatteria, matkailua ja lentourheilua. Hyökyrannan kotikunta oli Pori.
Asperges

Aspergillum eli vihmoin
Asperges (lat., johdettu sanasta aspergere, "puhdistaa") on katolisessa kirkossa riitti, jossa pappi pirskottaa siunattua vettä alttarin, kirkkotilan ja seurakunnan ylle. Pirskottamisessa käytetään erityistä tarkoitusta varten valmistettua vihmointa eli pirskotusvälinettä nimeltään aspergillium. Asperges on saanut nimensä latinankielisen raamatunkäännöksen Vulgatan psalmi 51:9:stä, joka alkaa sanoilla Asperges me, Domine... ("Puhdista minut, oi Herra...").
Asperges-riitin tarkoituksena on vertauskuvata Jumalan puhdistavaa voimaa, joka puhdistaa kirkon ja seurakunnan ja tekee sen Jumalan edessä tahrattomaksi. Koska Hesekielin kirjan 36:25–26 liittää veden puhdistavan voiman Jumalan Hengen työhön, kuvaa asperges myös Hengen uudistavaa ja puhdistavaa työtä kirkossa. Puhdistautumisen lisäksi asperges kuvaa myös ihmisten parannuksen tekoa ja katumusta, jota pidetään ihmisen puhdistautumisen edellytyksenä. Koska ihmisen puhdistuminen synnistä ja uudistuminen Hengellä tapahtuu katolisen teologian mukaan kasteessa, mielletään asperges myös kasteen uudistamiseksi ja muistamiseksi.
Asperges aloitetaan tavallisesti kirkon sakaristossa, jossa pappi siunaa liturgiseen asuun puettuna veden. Samalla hän lukee rukouksen, joka muistuttaa veden pelastushistoriallisesta merkityksestä. Hän voi myös lisätä veteen suolaa, mikäli tämä kuuluu paikallisiin tapoihin. Tämän jälkeen hän siirtyy kirkkoon itse seremoniaa varten. Tridentiinisessä messussa asperges edelsi tavallisesti jokaista juhlallista messua ja myös sunnuntain laulettua päämessua. Siinä pappi pirskotti vedellä ensin alttarin etupuolen ja päällisen, sen jälkeen itsensä ja messupalvelijat sekä lopuksi messuun kokoontuneen seurakunnan. Nykyään tämä rituaali suoritetaan tavallisesti vain erityisen juhlavissa messuissa. Tapana on, että katoliset tekevät ristinmerkin, kun heidän ylleen pirskotetaan vettä. Samalla he lausuvat rukouksen kasteensa muistamiseksi ja uudistavat mielessään kastelupaukset.
Pirskottamisen aikana kuoro tai messupalvelijat voivat laulaa koraalia:
Asperges me, Domine, hysoppo, et mundabor: lavabis me, et super nivem dealbabor.(Ps. 51,9) Miserere mei, Deus, secundum magnam misericordiam tuam. ("Puhdista minut, oi Herra, iisopilla, ja minä puhdistun; pese minut, niin tulen lunta valkeammaksi (Ps. 51:9) Armahda minua, oi Jumala, sinun suuren laupeutesi mukaan.")
Myös muita raamatunlauseita voitiin laulaa, esimerkiksi Hesekiel 36:25–26 ja 1. Pietarin kirje 1:3–5.
Aspergesia ei suoriteta, mikäli alttarille on asetettu ehtoollisleipä seurakuntalaisten palvottavaksi. Ehtoollisleivän, jonka katsotaan olevan olemuksellisesti Kristuksen ruumis, ei haluta kostuvan siunatusta vedestä. Useat jumalanpalvelustutkijat ovat kuitenkin sitä mieltä, että vain alttarin pirskottaminen tulisi tässä tapauksessa jättää, ei seurakunnan vihmomista vedellä.
Pääsiäisaikana asperges-rituaalia ei suoriteta, vaan sen korvaa Vidi aquam.
All That Remains

| All That Remains |
| --- | --- |

 All That Remains esiintymässä With Full Force-festivaalissa vuonna 2013.
Tiedot
Toiminnassa:  1998–
Tyylilaji:  metalcore, melodinen death metal, death metal, heavy metal
Kotipaikka:   Massachusetts, Yhdysvallat
Laulukieli:  englanti
Jäsenet:  Philip Labonte, laulu   Mike Martin, rytmikitara   Jason Costa, rummut   Aaron Patrick, basso, taustalaulu  
Entiset jäsenet:  Oli Herbert, soolokitara   Dan Egan, basso   Chris Bartlett, rytmikitara   Matt Deis, basso, piano   Michael Bartlett, rummut   Shannon Lucas, rummut   Jeanne Sagan, basso, taustalaulu  
Levy-yhtiö:  Prosthetic Records   Razor & Tie   Lifeforce Records  
Aiheesta muualla
Kotisivut
All That Remains on yhdysvaltalainen metalcore/melodinen death metal -yhtye, joka perustettiin Massachusettsissa vuonna 1998. Sillä on levytyssopimus Prosthetic Recordsin kanssa. Yhtye on julkaissut yhdeksän studioalbumia ja yhden live-DVD:n ja ovat myyneet maailmanlaajuisesti yli miljoona levyä.
Yhtyeen tunnetuimmat kappaleet ovat: "This Darkened Heart", "This Calling", "The Air That I Breath", "Chiron", "Two Weeks", "Forever in Your Hand", "Stand Up" ja "What if I Was Nothing?"
Yhtye julkaisi kahdeksannen albuminsa Madnessin huhtikuun 28. vuonna 2017